钦定古今图书集成/方舆汇编/职方典/第1251卷 > 《桂阳州志》
## 钦定古今图书集成/方舆汇编/职方典/第1251卷 > 《桂阳州志》

石佛　在能仁寺侧。相传一夕飞来，高三丈馀。其神光福相工巧异常。下有四金刚拥莲座，一石所成，非人力可致。郡人徐日选有诗。

悼骏亭　在州治北关外。康熙二年，刘伯通犯城，守将田勇御之关外，坐骑为炮伤，贼遁于瘗马处。建亭，颜曰“悼骏” ，示不忘也。

翠篁亭　在古万寿寺，今废。

洗砚亭　在州治内西前凿池种荷，因名。州守董之辅建。

水阁楼　“在州治南门外” ，今废。

昭王阁　：在州治南五十里。临武。守罗岱祈嗣于神，神题诗应期生男，因捐俸倡建。

文昌阁　在州治北四十里下岐。邓氏建。“宝丰阁　” 在州西，久废。

“甘露堂　” “在州治东” ，今废。